Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A képviselõ-testület, az alpolgármester, valamint az az egyesület, amelynek a képviselõk tagjai, az Avtv. rendelkezéseinek értelmében harmadik személyeknek minõsülnek, ezért részükre személyes adat csak akkor továbbítható, ha ilyen irányú törvényi felhatalmazás lehetõvé teszi. A köztisztviselõk jogállásáról szóló 1992. évi XXIII. törvény rendelkezései értelmében a helyi önkormányzat alpolgármestere – illetõleg képviselõ-testülete – nem jogosult a képviselõ-testület hivatalánál foglalkoztatott köztisztviselõk személyes adatainak a megkérésére, valamint annak továbbítására harmadik személyek részére. Az ilyen
Paragraph Index: 150

A képviselõ-testület, az alpolgármester, valamint az az egyesület, amelynek a képviselõk tagjai, az Avtv. rendelkezéseinek értelmében harmadik személyeknek minõsülnek, ezért részükre személyes adat csak akkor továbbítható, ha ilyen irányú törvényi felhatalmazás lehetõvé teszi. A köztisztviselõk jogállásáról szóló 1992. évi XXIII. törvény rendelkezései értelmében a helyi önkormányzat alpolgármestere – illetõleg képviselõ-testülete – nem jogosult a képviselõ-testület hivatalánál foglalkoztatott köztisztviselõk személyes adatainak a megkérésére, valamint annak továbbítására harmadik személyek részére. Az ilyen adatkéréseket az adatkezelõnek – vagyis a jegyzõnek – meg kell tagadnia. (1618/A/2006) Oktatásügy Az oktatásügyben mûködõ adatkezelõk sokszínû képet mutatnak: ide tartoznak az óvodák, iskolák és a felsõoktatási intézmények is; adatgyûjtés, és -tárolás, nyilvánosságra hozatal és adatbiztonsági kérdések egyaránt felmerülnek. Sajnálatos, hogy a mai napig találunk olykor-olykor olyan adatkezelõt, akinek csak igen csekély ismerete van az adatvédelem alapjairól, és a biztosi vizsgálat kapcsán csodálkozik rá ezekre a szabályokra; mások pedig ismervén ugyan az alapelveket, abból gyakran életszerûtlen következtetéseket vonnak le. A fentiekre példaként hozhatók azok az indítványok, melyekben tanárok teszik fel a kérdést a biztosnak, hogy vajon igaz-e, hogy „megtiltotta” a dolgozatok otthoni javítását. Természetesen a biztos ilyen állásfoglalást nem adott ki, azonban az indítványozók figyelmét felhívta arra, hogy speciális szabály hiányában az adatvédelem általános szabályai szerint kötelesek az adathordozók (dolgozatfüzetek) kezelésében eljárni. Eszerint az abban szereplõ adatokat illetéktelen személy számára nem továbbíthatják, nem tehetik lehetõvé annak megismerését és természetesen nyilvánosságra sem hozhatják. Ez azonban nem jelenti egyúttal azt is, hogy a tanárnak kötelezõ lenne a dolgozatokat az iskolában javítania. (138/K/2006, 1508/Z/2006) Az oktatási intézmények sem maradnak el a kamerás megfigyelés terén más adatkezelõktõl, azonban kellõ megfontoltság is mutatkozik e rendszer kezelésében. Errõl tett tanúbizonyságot a Debreceni Egyetem Orvos- és Egészségtudományi Centrum Általános Orvostudományi Kar Anatómiai Intézete, melyet az a nagy port felvert vád ért, hogy a hallgatók oktatási idõn kívül oda bejárva emberi szerveket hoznak ki a boncterembõl. Ennek visszaszorítása és felderíthetõsége érdekében az egyetem kamerás megfigyelõrendszert kívánt telepíteni a boncterembe, és errõl kérte ki a biztos véleményét. A biztos kifejtette, hogy személyes adat – törvényi felhatalmazás hiányában – csak akkor kezelhetõ, ha az érintett ahhoz önkéntes és tájékozott beleegyezését adta. Az érintettek hozzájárulása beszerezhetõ oly módon is, hogy a belsõ szabályzatban, illetõleg a boncterem bejáratánál, jól látható helyen elhelyezik a munkaidõn kívül történõ képrögzítésrõl szóló tájékoztatást. A tájékoztatáson meg kell jelölni az adatkezelés pontos célját, azt, hogy mely idõszakban történik képrögzítés, ki az adatkezelõ, vagyis ki jogosult a rögzített képfelvételek megtekintésére, mely esetekben ellenõrzik a felvételeket, és meddig kezelik azokat. A videofelvételeket csak akkor lehet felhasználni, ha azt meghatározott törvényes cél szükségessé teszi. Szükséges továbbá azokat a személyeket is megjelölni, akik az utólagos ellenõrzést elvégezhetik. (585/K/2006) Egy budapesti gimnázium a nagy értékû számítástechnikai berendezések lopása ellen úgy kíván védekezni, hogy a terem plafonjára erõsített (távirányítással kezelhetõ) gépeket figyeli csak a kamera, a teremben tartózkodókat nem, és csak az a személy jelenik meg a kamera látóterében, aki jogellenesen közelít a kamera felé. (1124/K/2006) A különbözõ felmérésekkel és adatgyûjtésekkel szemben több szülõ is emelt kifogást, mivel általában az iskolától nem kaptak megfelelõ tájékoztatást az adatkezelés céljáról és módjáról. Ilyen volt a SuliNova Kht. felmérése is, mely szerint egy új és korszerû intelligenciavizsgálat adaptálása kezdõdött. A rendszer alkalmas lesz a magyar gyermekek értelmi képességeinek objektív felmérésére. E felmérés elõkészítéséhez a SuliNova Kht. témavezetõje és programvezetõje a jegyzõtõl a 6–16 éves korú gyermekek adatait (nevét és elérhetõségét) kérte. Mivel cselekvõképtelen, illetve korlátozottan cselekvõképes személyek adatairól van szó, az adatkezelést nem törvény rendeli el, és csak távoli összefüggésben van szó közoktatási célról, a biztos felhívta az Oktatási Minisztérium helyettes államtitkárának figyelmét arra, hogy az érintettek elõzetes tájékoztatásától ebben az esetben sem lehet eltekinteni. (688/K/2006, 712/A/2006) Egy pécsi gyakorló iskola igazgatója kérte a biztos állásfoglalását az iskolában végzendõ szociometriai felméréshez. A biztos tájékoztatta az indítványozót, hogy – immáron évtizedes – gyakorlata szerint azt tartja elfogadhatónak, ha az adatfelvételben és annak kiértékelésében az iskola tanárai nem vesznek részt. Az adatkezelésnek és az adatok kiértékelésének célja a nevelõ munka hatékonyabbá tétele, így e célból az adatvédelmi törvény célhoz kötöttségi követelményét figyelembe véve nem indokolt, hogy az egyedi adatokat a tantestület tagjai megismerjék. A felmérés elvégzéséhez szükséges olyan adatkezelési szabályzat kialakítása is, mely tartalmazza az adatkezelés folyamatát, az érintett jogai gyakorlati érvényesíthetõségének biztosítékait, valamint az adatvédelmet biztosító technikai és szervezési intézkedéseket. (204/K/2006) 2007/67/II. szám

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes